Päätös Euroopan unionin lisätalousarvion nro 3 varainhoitovuodeksi 2003 lopullisesta vahvistamisesta



Virallinen lehti nro L 279 , 29/10/2003 s. 0001 - 0010



Päätös Euroopan unionin lisätalousarvion nro 3 varainhoitovuodeksi 2003 lopullisesta vahvistamisesta (2003/754/EY, Euratom) EUROOPAN PARLAMENTIN PUHEMIES, joka ottaa huomioon Euroopan yhteisön perustamissopimuksen ja erityisesti sen 272 artiklan 4 kohdan toiseksi viimeisen alakohdan, ottaa huomioon Euroopan atomienergiayhteisön perustamissopimuksen ja erityisesti sen 177 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002(1) ja erityisesti sen 37 ja 38 artiklan, ottaa huomioon 19. joulukuuta 2002 lopullisesti vahvistetun Euroopan unionin yleisen talousarvion varainhoitovuodeksi 2003(2), ottaa huomioon 6. päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen talousarviota koskevasta kurinalaisuudesta ja talousarviomenettelyn parantamisesta(3), ottaa huomioon komission 26. helmikuuta 2003 esittämän alustavan esityksen Euroopan unionin lisätalousarvioksi nro 1/2003 varainhoitovuodeksi 2003, ottaa huomioon neuvoston 8. huhtikuuta 2003 vahvistaman esityksen Euroopan unionin lisätalousarvioksi nro 1/2003 varainhoitovuodeksi 2003, ottaa huomioon työjärjestyksen 92 artiklan ja liitteen IV, ottaa huomioon Euroopan parlamentin 19. kesäkuuta 2003 antaman päätöslauselman, ottaa huomioon neuvostossa 22. syyskuuta 2003 järjestetyn keskustelun, jossa Euroopan parlamentin tarkistukseen ei tehty muutoksia, Euroopan yhteisön perustamissopimuksen 272 artiklassa ja Euroopan atomienergiayhteisön perustamissopimuksen 177 artiklassa määrätyn menettelyn tultua saatetuksi päätökseen, TOTEAA, ETTÄ: Ainoa artikla Euroopan unionin lisätalousarvio nro 3 varainhoitovuodeksi 2003 on lopullisesti vahvistettu. Tehty Strasbourgissa 22 päivänä syyskuuta 2003. Puhemies Pat Cox (1) EYVL L 248, 16.9.2002, s. 1. (2) EYVL L 54, 28.2.2003, s. 1. (3) EYVL C172, 18.6.1999, s. 1. EUROOPAN UNIONIN LISÄTALOUSARVION N:o 3 VARAINHOITOVUODEKSI 2003 SISÄLTÖ >TAULUKON PAIKKA> PÄÄLUOKKA III KOMISSIO MENOTAULUKKO OSA A HALLINTOMÄÄRÄRAHAT OSASTO A-3 TOIMIELIMEN SUORITTAMISTA ERIKOISTEHTÄVISTÄ AIHEUTUVAT MENOT Euroopan vapaakauppaliiton jäsenvaltiot maksavat Euroopan talousalueen perustamissopimuksen 76 ja 82 artiklan nojalla osuutensa yhteisön yleisistä menoista; näin saadut tulot otetaan lisämäärärahoiksi tämän osaston asianomaisiin budjettikohtiin varainhoitoasetuksen mukaisesti. Näiden tulojen määräksi arvioidaan 14000 euroa. LUKU A-3 0 - YHTEISÖN TUKITOIMET Luvun A-3 0 mukaiset tuet on tarkoitettu Euroopan edun mukaisten itsenäisten elinten rahoittamiseen ja perustamissopimuksen periaatteiden mukaisesti Euroopan kansalaisyhteiskuntaa edistävien järjestöjen tai hankkeiden rahoitukseen osallistumiseen seuraavien periaatteiden mukaisesti: - Euroopan yhdentymisen edistäminen, - verkkojen kehittäminen kaikkialla Euroopassa, - julkisen ja yksityisen sektorin järjestöjen kumppanuuksien tukeminen, - jäsenvaltioiden ja ehdokasvaltioiden järjestöjen välisten verkkojen luominen, - mahdollisuudet saada osarahoitusta ulkoisista lähteistä, - talousarvion avoimuus, moitteeton hallinto ja vuotuinen tilinpäätöksen toimittaminen, - yhtäläisten mahdollisuuksien varmistaminen vammaisille. Budjettivallan käyttäjälle annetaan näitä tukia koskeva kertomus vuosittain viimeistään 30 päivänä toukokuuta. Tämän kertomuksen avulla määritellään myös Euroopan unionin rahoitusavun ja edunsaajan antaman vastineen oikeudellinen luonne. Sääntöhierarkiassa budjettivallan käyttäjän päätökset menevät komission käsikirjan, joka on vain sisäinen asiakirja, edelle. Yhteisön tukien ulkopuolista rahoitusta arvioitaessa on otettava huomioon myös luontoissuorituksina maksetut osuudet silloin, kun nämä osuudet ovat selvästi määrällisesti ilmaistavissa ja niitä arvioidaan sekä lahjoittajien että saajien taholta. A-3 0 1 Unionin laajuisesti vaikuttavat laitokset ja yhdistykset A-3 0 1 4 Euroopan korkeakoulukeskus (European Inter-University Centre) >TAULUKON PAIKKA> Määrärahan tarkoituksena on rahoittaa Euroopan korkeakoulukeskusta, jotta se voisi - jatkaa eurooppalaista ihmisoikeuksia ja demokratisointia käsittelevää maisterikoulutusohjelmaa Venetsiassa, jonka järjestää 29 arvostettua yliopistoa Euroopan unionin jäsenvaltioista, mukaan lukien valmiuksien parantaminen erikoiskoulutuksen järjestämiseen, - turvata jatkuvuuden ohjelmalle, jolla maisterikoulutusohjelman suorittaneilla on mahdollisuus käytännön kokemuksen kartuttamiseen enintään 12 kuukauden jakson aikana Yhdistyneiden Kansakuntien ja Euroopan unionin ihmisoikeuskoulutusohjelmassa.